Sojuz (avaruusalus)
Sojuz seurasi Neuvostoliiton avaruusohjelmassa Voshod-avaruusaluksia ja rakennettiin alun perin osana Luna-ohjelmaa. Aluksi niitä käytettiin myös osana Zond-ohjelmaa, myöhemmin kuljettamaan avaruuslentäjiä Saljut- ja Mir-avaruusasemille sekä nykyään Kansainväliselle avaruusasemalle. Ensimmäinen miehittämätön Sojuz laukaistiin 28. marraskuuta 1966 ja ensimmäinen miehitetty 23. huhtikuuta 1967.
Sojuz 2
Sojuz 2 oli Neuvostoliiton Sojuz-avaruusohjelman lento, jossa tehtiin yhdessä miehitetyn Sojuz 3 -avaruusaluksen kanssa kaksi ohituskoetta. Sojuz 2 oli miehittämätön. Lento suoritettiin 25.-28. lokakuuta 1968.